- Hindi News
- National
- बिना टोंटी के 4 लाख लीटर पानी बर्बाद कमिश्नर बोले टोंटी ही लगाएं...और कोई काम नहीं
बिना टोंटी के 4 लाख लीटर पानी बर्बाद कमिश्नर बोले- टोंटी ही लगाएं...और कोई काम नहीं
सुबह 6.40 बजे
सुबह 7.15 बजे
शाम 5.45 बजे
गर्मी शुरु होने के बाद भी नगर निगम पानी सहेजने में नहीं दिखा रहा दिलचस्पी
भास्कर न्यूज | धमतरी
जिला मुख्यालय में िबना टोंटी के नलों से हर दिन एक अनुमान के मुताबिक 4 लाख लीटर पानी बेकार बहता है। यदि इसी तरह पानी की बर्बादी जारी रही, तो आने वाले समय में शहर में गंभीर पेयजल संकट पैदा हो सकता है।
इन सब बातों की जानकारी नगर निगम को होने के बाद भी निगम ने अब तक कोई पहल नहीं की है। नगर निगम के कमिश्नर नीलांबर नायक तो यहां तक कह रहे हैं कि बार-बार टोंटी लगाते रहेंगे क्या और कोई काम हमारे पास नहीं है।
शहर के 40 वार्डों के कई नलों में टोंटी नहीं है। जल ही जीवन है, जल है तो कल है, भविष्य के लिए पानी बचाएं जैसे नारे दीवारों की शोभा बढ़ा रहे है। जालमपुर शंकरनगर, दानीटोला, औद्योगिक वार्ड में पानी की मारामारी शुरू हो गई है।
जागरूकता की कमी
भास्कर टीम ने शनिवार को जब शहर के विभिन्न वार्डों में पहुंचकर लोगों से बात की, तब लोगों ने कहा कि नगर निगम में कई बार शिकायत कर चुके। कर्मचारी एक बार टोटी लगाकर जाने के बाद दोबारा इसकी स्थिति देखने नहीं आते।
शनिवार को कुछ तस्वीरें जो गवाह बनीं पानी की बर्बादी की
01
लाख से अधिक शहर की जनसंख्या
07
हजार नल कनेक्शन
90
लीटर प्रति व्यक्ति पानी सप्लाई
81
से 85 लाख लीटर रोज टैंकरों से सप्लाई
09
ओवरहेड टैंक शहर में
04
लाख लीटर रोज टोटी नहीं होने से बर्बादी
वार्ड - 40
एक नजर इन पर
मकेश्वर वार्ड का सार्वजनिक नल
जालमपुर वार्ड में सार्वजनिक नल
दानीटोला वार्ड का सार्वजनिक नल
टोंटी तोड़ दी तो हम क्या करें
नगर निगम द्वारा गर्मी के पहले िबना टोटी के नलों में टोटियां लगाई गई थीं, असामाजिक तत्वों ने टोंटियों को नुकसान पहुंचा दिया। अब फिर से नलों में टोंटी न होने की शिकायत है, तो मैं क्या करुं। हमारे पास एक ही काम तो नहीं है, जो बार-बार टोंटी लगाते रहेंगे। नीलांबर नायक, कमिश्नर ननि
कई नल पूरी तरह से बंद
मोतिमबाई, सुशीला साहू, नीतू नेताम ने बताया कि वार्डों में कई बार असामाजिक तत्व नलों को तोड़ देते हैं, जिससे पानी बहता रहता है। इस ओर निगम ध्यान नहीं देता। विभाग के पास टूटे नलों और टोंटी विहीन नलों का आंकड़ा भी नहीं है। ऐसे में गर्मी की शुरुआत के साथ ही कई क्षेत्रों में पानी की समस्या शुरू हो गई है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva unk bho_Deva unk mai_Deva unk hin_Deva unk hin_Deva unk mag_Deva unk hin_Deva bho_Deva hin_Deva mai_Deva mai_Deva mai_Deva hin_Deva hin_Deva hin_Deva hin_Deva